אירלנד באירוויזיון 2024

אירלנד השתתפה באירוויזיון 2024, שהתקיים במאלמה שבשוודיה, עם השיר "Doomsday Blue" בביצוע הזמר/ת במבי ת'אג. תאגיד השידור האירי, RTÉ, ארגן את תחרות הקדם המסורתית, Eurosong 2024, על מנת לבחור את נציג ושיר המדינה לאירוע האירוויזיון. אירלנד הוגרלה להופיע בחצי הגמר הראשון של אירוויזיון 2024, שהתקיים ב-7 במאי. לאחר מכן נודע כי היא תופיע רביעית בסדר ההופעות. בסיום הערב נמנתה בין עשרת המדינות שצלחו את שלב חצי הגמר – ההפעלה הראשונה של אירלנד לגמר מאז אירוויזיון 2018. השיר "Doomsday Blue" דורג במקום השלישי עם 124 נקודות. בגמר שובצה אירלנד כמדינה העשירית בסדר ההופעות. בסיום המופע דורגה במקום השישי עם 278 נקודות – הישגה הטוב ביותר מאז אירוויזיון 2000. ערך מורחב – אירלנד באירוויזיון קדם לאירוויזיון 2024 אירלנד השתתפה חמישים וחמש פעמים בתחרות מאז הופעת הבכורה שלה באירוויזיון 1965. היא ניצחה שבע פעמים בתחרות, יותר מכל מדינה אחרת, למעט שוודיה שהשוותה את השיא לאחר זכייתה של לורן באירוויזיון 2023. זכייתה הראשונה נרשמה בשנת 1970 עם השיר "All Kinds of Everything" של דנה רוזמרי סקאלון, ואילו האחרונה התרחשה באירוויזיון 1996 עם השיר "The Voice" של איימר קווין. אירלנד נחשבת למדינה היחידה שניצחה שלוש פעמים ברציפות (באירוויזיון 1992 עם "Why Me?", באירוויזיון 1993 עם "In Your Eyes" ובאירוויזיון 1994 עם השיר "Rock 'n' Roll Kids"). ג'וני לוגן האירי זכה באירוויזיון שלוש פעמים, פעמיים כזמר (1980 ו-1987) ופעם אחת ככותב השיר הזוכה (1992). מאז אירוויזיון 2013 אירלנד העפילה לגמר פעמיים בלבד. באירוויזיון 2021 שלחה את לזלי רוי עם השיר "Maps", שהגיעה למקום ה-16 בחצי הגמר ולא העפילה לגמר. את רצף אי-ההעפלה המשיכה אירלנד באירוויזיון 2022, כששלחה את "That's Rich" של ברוק סקוליון. גם בשנת 2023 כשלה הלהקה האירית ויילד יות' בניסיון להעפיל לגמר עם השיר "We Are One". תאגיד השידור האירי, Raidió Teilifís Éireann ‏(RTÉ), אמון על תהליך בחירת הנציג והשיר האירי לאירוויזיון. לאחר שכשלו פעם נוספת להעפיל לגמר התחרות ב-2023 הצהיר ראש המחלקה לענייני אירוויזיון בתאגיד, מייקל קילי, כי הוא שוקל לפתח פורמט חדש לתהליך הבחירה. אולם הפורמט Eurosong 2024 נשאר על כנו בפעם השלישית ברציפות. Eurosong 2024 היה הקדם הלאומי שהופק על ידי RTÉ במטרה לבחור את השיר האירי לאירוויזיון 2024. הוא נערך ב-26 בינואר 2024 במהלך מהדורה מיוחדת של The Late Late Show, ששודרה ב-RTÉ One וב-RTÉ Player בהנחיית פטריק קילטי.‏ ב-15 ביוני 2023 פתח RTÉ את תקופת הגשת המועמדויות להשתתפות בתחרות, שנמשכה עד 29 בספטמבר. זמן קצר לפני המועד שנקבע, הגשת המועמדויות הוארכה ל-20 באוקטובר. בשלהי נובמבר חשף קילי כי התקבלו 378 מועמדויות. האמנים המתחרים נבחרו על ידי פאנל שופטים, שהורכב על ידי תאגיד השידור האירי ממוזיקאים ומעריצי אירוויזיון. אל השלב האחרון של תהליך הניפוי הגיעו 60 אמנים. מתוכם נבחרו ארבעה פיינליסטים, שדורגו במקום הגבוה ביותר מבין עשרת השירים הטובים ביותר לדעת כל שופט. אליהם הצטרפו עוד שני מוזיקאים, שנבחרו באופן פנימי על ידי התאגיד. זהותם נחשפה מדי יום בין התאריכים 8–12 בינואר 2024 בתוכנית Ray D'Arcy, ששודרה ברדיו RTÉ 1.‏ Eurosong 2024 התקיים ב-26 בינואר 2024. זהות הזוכה נקבעה באמצעות שילוב של הצבעות צוות השופטים האירי, הרכב המושבעים הבין-לאומי וקולות הקהל – כל אחד מעניק סט ניקוד של 2, 4, 6, 8, 10, ו-12 נקודות. המושבעים הבין-לאומיים הורכבו מהמפיק הפיני אני אוטיו מ-Yle, המנהלת המוזיקלית האוסטרית קרסטין ברייר והעיתונאי הבריטי דבאן אדרמי מ-Wiwibloggs. צוות השופטים האירי הורכב מהכותב ניאל מוני, מהדי ג'יי טארה מאריי, מהיועצת המוזיקלית של RTÉ איליין מקאן וממגישת הרדיו RTÉ 2fm טרייסי קליפורד. הצבעות הקהל נחשפו על ידי נציגת אירלנד לאירוויזיון 2022, ברוק סקוליון. במהלך המשדר עלתה להקת קאלוש וביצעה את "Stefania". עם תום הערב הוכרז/ה במבי ת'אג כזוכה/זוכת האירוע, לאחר שקיבל/ה את מירב הנקודות הן מחבר השופטים האירי והן מהקהל. כחלק מקידום השיר לקראת התחרות אישר/ה במבי ת'אג את השתתפותו/השתתפותה ב-PrePartyES במדריד ב-30 במרץ, במסיבת האירוויזיון של לונדון ב-7 באפריל ובקונצרט האירוויזיון באמסטרדם ב-13 באפריל. השתתפותה של ישראל באירוויזיון 2024, על-אף מלחמת חרבות ברזל והמשבר ההומניטרי ברצועת עזה שנגרם כתוצאה מכך, עוררה מחלוקת באירלנד ובמדינות נוספות. עד דצמבר 2023 קיבל RTÉ למעלה מ-465 מיילים הקוראים לתאגיד להצהיר בפומבי על החרמת ישראל מהתחרות. עם זאת, RTÉ הגיב כי תחרות הזמר של האירוויזיון אינה אירוע פוליטי. מייקל קילי אף הוסיף ואמר כי הוא יצודד בכל החלטה שאיגוד השידור האירופי ינקוט. בינואר 2024 עלה מספר המיילים ל-600. זמן קצר לפני משדר ה-Eurosong 2024 הביעו במבי ת'אג ואריקה-קודי את התנגדותם להשתתפות ישראל באירוויזיון 2024. מאוחר יותר הראשונ/ה ציינ/ה כי תהליך השתתפותה של מדינה כלשהי באירוויזיון מוטל על איגוד השידור האירופי ולא על נציגי המדינות, והשנייה סברה כי היא עדיין לא בטוחה לגבי החרמת התחרות אם היא תיבחר לייצג את אירלנד ב-2024. מאז שידור הגמר של Eurosong 2024 התקבלו ב-RTÉ למעלה מ-1,400 מיילים בנושא השתתפותה של ישראל באירוויזיון 2024 – כ-1,000 מתוכם היו בעל תוכן זהה, ונשלחו על ידי כתובות מייל שונות. ב-29 במרץ 2024 פרסמ/ה במבי ת'אג הצהרה משותפת עם כמה מנציגי המדינות האחרות בתחרות, דוגמת גוטה (נורווגיה), יולנדה (פורטוגל), מגארה (סן מרינו), מוסטי (בלגיה), נמו (שווייץ), אולי אלכסנדר (הממלכה המאוחדת), סאבה (דנמרק), סילבסטר בלט (ליטא) ו-Windows95man (פינלנד), הקוראת להפסקת אש מיידית בלחימה בין ישראל לחמאס, וכן לשחרור החטופים הישראלים ברצועת עזה במלחמת חרבות ברזל. הוא/היא הוסיפ/ה כי השתתפותו/השתתפותה בתחרות האירוויזיון מותנת בהבעת הקול הפרו-פלסטיני. בנוסף, ציינ/ה את השעתה של רוסיה מהאירוויזיון בשל מלחמת רוסיה–אוקראינה. אל החזרה הראשונה שלו/שלה על בימת התחרות עלה/עלתה עם כיתוב בשפת האוגם האומר "הפסקת אש" ו"שחרור פלסטין". ה-EBU אסר על צורת האיפור הזו, והמילים שונו ל"כתר המכשפה". כשישב/ה בחדר הירוק במהלך משדר הגמר הונח לצידה בובת אבטיח, כסמל למאבק של העם הפלסטיני לעצמאותו. על פי חוקי האירוויזיון נדרשות כל האומות, למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת), להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים על בסיס דפוסי הצבעה דומים וקשרים גאופוליטיים משותפים, על מנת להפחית את הסיכוי לתיאום הצבעות על רקע זה. ב-30 בינואר 2024 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. ‌אירלנד שובצה לחלקו הראשון של חצי הגמר הראשון, שנערך ב-7 במאי. לאחר שפורסמו כל השירים המתחרים לתחרות של 2024 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אירלנד הופיעה רביעית, אחרי ליטא ולפני אוקראינה. חצי הגמר הראשון והגמר שודרו בערוץ RTÉ One, ואילו חצי הגמר השני שודר ב-RTÉ2. בכל המשדרים סופקה פרשנות מפי מרטין ולאן. תחנת הרדיו RTÉ 2fm שידרה את חצי הגמר הראשון ואת הגמר בפרשנות מפי זביסזק זלינסקי ונייל דוהרטי. ה"גלויות" הן קטעי וידאו קצרים בני 40 שניות, שמוקרנים במהלך שידור הטלוויזיה ותכליתם לאפשר מעבר חלק ככל הניתן בין שיר לשיר בעיצובה השונה של הבמה. לקראת אירוויזיון 2024 הוחלט כי נושא ה"גלויות" השנתי יהיה שני שירי עבר מכל מדינה. לאחר הקרנת שני השירים הנבחרים הוצג וידאו קצר על הנציג העכשווי של אותה המדינה, שצולם על ידו במצב סלפי. אירלנד בחרה להציג את ג'וני לוגן, שזכה באירוויזיון 1980 ובאירוויזיון 1987 ואת הצמד ג'דווארד, נציג המדינה לאירוויזיון 2011 ולאירוויזיון 2012, שדורג במקום השמיני וה-19 בהתאמה. במבי ת'אג השתתפ/ה בחזרות טכניות למופע ב-27 באפריל וב-1 במאי. לאחר מכן השתתפו בעוד שלוש חזרות גנרליות ב-6 וב-7 במאי. הופעתה של אירלנד מתחילה בתצלום של במבי ת'אג עומד/ת במרכז מעגל של נרות בתלבושת שחורה, קרניים שחורות על ראשו/ה ואיפור בשפת האוגם. בתחילת הפזמון הראשון מצטרף אליו/ה רקדן. הוא לא עוטה עליו חולצה, גבו מאופר באיפור דמוי שלד אפור, אל ראשו מחוברת קרן אחת ושיניו דומות לשיני ערפד. בקטעים המחברים בין הבתים לפזמון מוחלף המרקע המרכזי של הבמה לוורוד עם תמונת ירח במרכזו. מאחורי במבי ת'אג והרקדן מוצב פסל בדמוי מעגל כמעט שלם. בקטע הגשר מוריד הרקדן את החליפה השחורה מבמבי ת'אג, וחושף חליפה חדשה בצבעי הדגל הטרנסג'נדרי. בקטע הסיום של השיר "מכשפ/ת" המבצע/ת את הרקדן, שעומד קפוא עם מבט מבוהל. בסוף המופע הוכרז כי אירלנד סיימה את הערב בין עשרת המדינות, שהעפילו לשלב הגמר. מאוחר יותר התברר כי אירלנד דורגה במקום השלישי עם 124 נקודות. זמן קצר לאחר שידור חצי הגמר הראשון נערכה מסיבת עיתונאים בהשתתפות נציגי המדינות שהעפילו לשלב הגמר. באותו הערב נערכה הגרלת הקצאה שקבעה באיזו מחצית תופיע כל מדינה בגמר. מעבר לשתי האפשרויות הרגילות, הוסיף איגוד השידור האירופי אפשרות שלישית, שהיא בחירת ההפקה. מדינה שתוגרל ל"בחירת ההפקה" תשתבץ בהתאם להחלטת הנהלת האירוע. אירלנד שובצה להתחרות בחלקו הראשון של הגמר. ב-10 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. אירלנד שובצה כהופעה העשירית, אחרי אסטוניה ולפני לטביה. לקראת המופע השתתפ/ה במבי ת'אג בשלוש החזרות הגנרליות לגמר, ב-10 וב-11 במאי. בחזרה השנייה דירגו ומסרו צוותי השיפוט את הצבעותיהם. אירלנד הגיעה למקום השישי עם 278 נקודות, 142 נקודות מהשופטים ו-136 נקודות מהקהל. במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. בחצאי הגמר רק הקהל קובע את עשר המדינות המעפילות לגמר. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר השופטים האירי הורכב מביל האגהס, בריאן שייל, קים היידן, ליסה למבה וטרייסי קליפורד. בחצי הגמר הראשון הגיעה אירלנד למקום השלישי עם 124 נקודות. היא לא קיבלה את "12 הנקודות" מאף מדינה. עם זאת, היא קיבלה ציון עשר מהקהל של אוסטרליה, הממלכה המאוחדת ושאר העולם. בגמר, דורגה במקום השישי עם 278 נקודות. רק צוות השיפוט של אוסטרליה העניקו לשיר את מירב הנקודות. אירלנד העניקה בגמר את ה"דוז פואה" לשווייץ (שופטים) ולקרואטיה (קהל). מגיש ההצבעה מטעם אירלנד היה פול הרינגטון, שזכה עבור המדינה באירוויזיון 1994. החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם. צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן. מדיה וקבצים בנושא אירלנד באירוויזיון 2024 בוויקישיתוף מכיל כמה מילים באירית. בגלויה הוצגה ההופעה מ-1987. בגלויה הוצגה ההופעה מ-2011. הולנד הושעתה מהתחרות כמה שעות לפני הגמר. "Ireland". Eurovision.tv. European Broadcasting Union (EBU). נבדק ב-2023-08-09. Granger, Anthony (2023-05-11). "Ireland: RTÉ Will Assess Options For Eurovision Selection Going Forward". Eurovoix. נבדק ב-2023-06-24. "Submit your entry to the Eurovision Song Contest 2024" (באנגלית). RTÉ. 15 ביוני 2023. נבדק ב-15 ביוני 2023. {{cite web}}: (עזרה) Granger, Anthony (2023-10-26). "Ireland: Eurovision 2024 Selection Likely on The Late Late Show". Eurovoix. נבדק ב-2023-10-27. Granger, Anthony (2024-01-05). "Ireland: Eurosong 2024 Final on January 26". Eurovoix (באנגלית). נבדק ב-2024-01-05. Matthews, Jane (2024-01-26). "'Same energy as Russia': Two of Ireland's Eurovision hopefuls say Israel should be cut from contest". TheJournal.ie. נבדק ב-2024-01-26. Farren, Neil (2023-09-26). "Ireland: Eurovision 2024 Submission Window Extended to October 20". Eurovoix. נבדק ב-2023-09-26. Argyropoulos, Dimitris (2023-11-29). "Ireland: 380 submission for Eurovision 2024!". Eurovisionfun. נבדק ב-2023-11-29. Granger, Anthony (2023-12-31). "Ireland: Eurosong 2024 Songs to be Revealed from January 8". Eurovoix. נבדק ב-2023-12-31. "Erica Cody revealed as Ireland's first Eurosong hopeful" (באנגלית). RTÉ. 8 בינואר 2024. נבדק ב-8 בינואר 2024. {{cite web}}: (עזרה) "Ailsha revealed as Ireland's second Eurosong hopeful" (באנגלית). RTÉ. 9 בינואר 2024. נבדק ב-9 בינואר 2024. {{cite web}}: (עזרה) "JyellowL is third act confirmed for Ireland's Eurosong" (באנגלית). RTÉ. 10 בינואר 2024. נבדק ב-10 בינואר 2024. {{cite web}}: (עזרה) "Isabella Kearney revealed as fourth Eurosong hopeful" (באנגלית). RTÉ. 10 בינואר 2024. נבדק ב-10 בינואר 2024. {{cite web}}: (עזרה) "Bambie Thug revealed as fifth Eurosong hopeful" (באנגלית). RTÉ. 11 בינואר 2024. נבדק ב-11 בינואר 2024. {{cite web}}: (עזרה) "Next in Line revealed as final act in running to represent Ireland at Eurovision" (באנגלית). RTÉ. 12 בינואר 2024. נבדק ב-12 בינואר 2024. {{cite web}}: (עזרה) Conte, Davide (2024-01-26). "Ireland: Eurosong 2024 Running Order Revealed". Eurovoix (באנגלית בריטית). נבדק ב-2024-01-26. Stanton, John (2024-01-26). "#LIVE BLOG: Ireland's Eurosong from 21.35GMT/22.35CET". Eurovision Ireland (באנגלית). נבדק ב-2024-01-26. "The Late Late Show". RTÉ Player. RTÉ. 2024-01-27. נבדק ב-2024-01-27. Rico, Vicente (14 במרץ 2024). "Avada Kedavra: ¡Bambie Thug se aparecerá en la #PrePartyES24!" [Avada Kedavra: Bambie Thug will appear at the #PrePartyES24!]. Eurovision-Spain.com (בEuropean Spanish). נבדק ב-25 במרץ 2024. {{cite web}}: (עזרה) Van Dijk, Sem Anne (7 במרץ 2024). "Eurovision in Concert: Seventeen Acts Confirmed So Far". Eurovoix. נבדק ב-7 במרץ 2024. {{cite web}}: (עזרה) Farren, Neil (13 במרץ 2024). "More Countries Announce Eurovision Pre-Party Appearances". Eurovoix. נבדק ב-13 במרץ 2024. {{cite web}}: (עזרה) Pepper, Diarmuid (2023-12-13). "RTÉ receives close to 500 emails calling on it to boycott Eurovision due to Israel's involvement". TheJournal.ie. נבדק ב-2023-12-15. Rowe, Callum (16 בינואר 2024). "Michael Kealy not in favour of Israel Eurovision ban, happy to follow EBU stance". The Euro Trip Podcast. נבדק ב-17 בינואר 2024. {{cite news}}: (עזרה) Blake Knox, Kirsty (2024-03-06). "RTÉ flooded with emails urging boycott of Eurovision Song Contest over Israel taking part". The Irish Independent (באנגלית). נבדק ב-2024-03-07. Mancheño, José Miguel (2024-03-29). "Varios artistas de Eurovisión 2024 firman un comunicado conjunto pidiendo un alto al fuego en Gaza" [Various Eurovision 2024 artists sign a joint statement calling for a ceasefire in Gaza]. ESCplus España (בEuropean Spanish). נבדק ב-2024-03-29. O'Donoghue, Denise (2024-03-29). "Bambie Thug responds to calls for Ireland to boycott Eurovision over Israel". Irish Examiner (באנגלית). נבדק ב-2024-03-29. Becker, Kendra (2024-05-07). "Ireland's Eurovision entrant Bambie Thug calls for 'ceasefire' during dress rehearsal for semi-final". Goss.ie (באנגלית). נבדק ב-2024-05-07. Eurovision Song Contest 2024 - First Semi-Final Qualifiers Press Conference. EBU. 2024-05-07. נבדק ב-2024-05-08 – via YouTube. "Eurovision 2024: EBU Endeavours to Keep Political Messages Out of Eurovision". Eurovoix. 8 במאי 2024. נבדק ב-8 במאי 2024. {{cite web}}: (עזרה) משלחת אירלנד הציגה אבטיח ב"גרין רום", נציגת פורטוגל בעיצוב כאפיות על ציפורניה, באתר ynet, 11 במאי 2024 "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) Van Dijk, Sem Anne (2023-12-13). "Eurovision 2024: Semi-Final Allocation Draw on January 30". Eurovoix. נבדק ב-2023-12-13. "Eurovision 2024: Semi-Final Draw results". Eurovision Song Contest (באנגלית). European Broadcasting Union. 30 בינואר 2024. נבדק ב-8 במרץ 2024. {{cite web}}: (עזרה) "Eurovision 2024: Semi-Final Draw results". Eurovision.tv (באנגלית). EBU. 2024-01-30. נבדק ב-2024-01-30. ESC, Eurovision 2024: Semi-Final Running Orders revealed!, ‏26 במרץ 2024 (באנגלית) "TV Listings | RTÉ One | Tuesday 7th May". RTÉ. נבדק ב-2024-04-30. "TV Listings | RTÉ2 | Thursday 9th May". RTÉ. נבדק ב-2 במאי 2024. {{cite web}}: (עזרה) "TV Listings | RTÉ One | Saturday 11th May". RTÉ. נבדק ב-4 במאי 2024. {{cite web}}: (עזרה) "Radio Listings | RTÉ 2FM | Tuesday 7th May". RTÉ. נבדק ב-2024-04-30. "Radio Listings | RTÉ 2FM | Saturday 11th May". RTÉ. נבדק ב-4 במאי 2024. {{cite web}}: (עזרה) All 15 Postcards from the First Semi-Final | Eurovision 2024 | #UnitedByMusic 🇸🇪, יוטיוב "Eurovision 2024: Rehearsal Schedule". Eurovisionworld. 25 באפריל 2024. נבדק ב-25 באפריל 2024. {{cite web}}: (עזרה) Bambie Thug - Doomsday Blue (LIVE) | Ireland 🇮🇪 | Grand Final | Eurovision 2024, יוטיוב ESC, Eurovision 2024: The First Semi-Final Qualifiers, ‏7 במאי 2024 JONATHAN VAUTREY, Eurovision 2024 semi-finals: Detailed results show Croatia and Israel won each show, ‏12 במאי 2024 "Eurovision 2024: Semi-Final One Qualifiers Final Running Order Allocation". Eurovoix. 9 במאי 2024. {{cite web}}: (עזרה) "Eurovision 2024: The Grand Final running order". Eurovoix. 9 במאי 2024. {{cite web}}: (עזרה) Eurovision 2024: Tonight the Jury Rehearsal of the Grand Final!, Ioannis Ampatzidis O'Connor, John Kennedy (2010). The Eurovision Song Contest: The Official History, pp. 148–152 "Voting–Eurovision Song Contest". European Broadcasting Union (EBU). ארכיון מ-26 במאי 2021. נבדק ב-15 במאי 2022. {{cite web}}: (עזרה) "Juries in the Grand Final of Malmö 2024". European Broadcasting Union (EBU). "Results of the First Semi-final of Malmö 2024 – Ireland". European Broadcasting Union (EBU). נבדק ב-12 במאי 2024. {{cite web}}: (עזרה) "Results of the Final of Malmö 2024 – ireland". European Broadcasting Union (EBU). נבדק ב-12 במאי 2024. {{cite web}}: (עזרה) Grace, Emily (7 במאי 2024). "Ireland: Paul Harrington Announced As Eurovision 2024 Spokesperson". Eurovoix. נבדק ב-7 במאי 2024. {{cite web}}: (עזרה) "Eurovision 2024 Final Juries". eurovision.tv. European Broadcasting Union. נבדק ב-12 במאי 2024. {{cite web}}: (עזרה) "Statement on Dutch participation in the Eurovision Song Contest". European Broadcasting Union. 11 במאי 2024. נבדק ב-22 במאי 2024. {{cite web}}: (עזרה) "How do I vote for my favourite Eurovision song?". European Broadcasting Union. ארכיון מ-18 במאי 2024. נבדק ב-22 במאי 2024. {{cite web}}: (עזרה)